CELEX: 62014CA0561
Language: hu
Date: 2016-04-12 00:00:00
Title: C-561/14. sz. ügy: A Bíróság (nagytanács) 2016. április 12-i ítélete (az Østre Landsret [Dánia] előzetes döntéshozatal iránti kérelme) – Caner Genc kontra Integrationsministeriet (Előzetes döntéshozatal – Az EGK–Törökország társulási megállapodás – 1/80 határozat – 13. cikk – „Standstill” klauzula – Családegyesítés – A gazdaságilag aktív, az érintett tagállam területén tartózkodó és ott-tartózkodási engedéllyel rendelkező török állampolgárok gazdasági szempontból inaktív családtagjai tekintetében a családegyesítés területén korlátozóbb, új feltételeket előíró nemzeti szabályozás – A sikeres beilleszkedést megalapozó kötelék feltétele)

13.6.2016   
            
            
               HU
            
            
               Az Európai Unió Hivatalos Lapja
            
            
               C 211/17
            
         
      A Bíróság (nagytanács) 2016. április 12-i ítélete (az Østre Landsret [Dánia] előzetes döntéshozatal iránti kérelme) – Caner Genc kontra Integrationsministeriet
      (C-561/14. sz. ügy) (1)
      
      ((Előzetes döntéshozatal - Az EGK–Törökország társulási megállapodás - 1/80 határozat - 13. cikk - „Standstill” klauzula - Családegyesítés - A gazdaságilag aktív, az érintett tagállam területén tartózkodó és ott-tartózkodási engedéllyel rendelkező török állampolgárok gazdasági szempontból inaktív családtagjai tekintetében a családegyesítés területén korlátozóbb, új feltételeket előíró nemzeti szabályozás - A sikeres beilleszkedést megalapozó kötelék feltétele))
      (2016/C 211/20)
      Az eljárás nyelve: dán
      
         A kérdést előterjesztő bíróság
      
      Østre Landsret
      
         Az alapeljárás felei
      
      
         Felperes: Caner Genc
      
         Alperes: Integrationsministeriet
      
         Rendelkező rész
      
      Egy olyan nemzeti intézkedés, mint az alapügy tárgyát képező, amely az érintett tagállamban jogszerűen lakóhellyel rendelkező török munkavállaló és kiskorú gyermeke családegyesítését ahhoz a feltételhez köti, hogy a gyermeknek olyan köteléke álljon vagy állhasson fenn e tagállammal, amely megalapozhatja sikeres beilleszkedését, ha az érintett gyermek és másik szülője a származási államban vagy egy másik államban rendelkezik lakóhellyel, és a családegyesítési kérelmet két évvel azt követően nyújtották be, hogy az érintett tagállamban lakóhellyel rendelkező szülő határozatlan időre szóló tartózkodási engedélyt vagy állandó tartózkodásra jogosító okmányt kapott, az Európai Gazdasági Közösség és Törökország közötti társulást létrehozó megállapodáshoz – amelyet 1963. szeptember 12-én Ankarában írt alá egyrészről a Török Köztársaság, másrészről az EGK tagállamai és a Közösség, és amely megállapodást a Közösség nevében az 1963. december 23-i 64/732/EGK tanácsi határozat kötött meg, hagyott jóvá és erősített meg – csatolt, a társulási tanácsnak a társulás fejlesztéséről szóló, 1980. szeptember 19-i 1/80 határozata 13. cikke értelmében vett „új korlátozásnak” minősül.
      Az ilyen korlátozás nem indokolt.
      
         (1)  HL C 65., 2015.2.23.